**PROIECT**

# **DECIZIA ETAPEI DE ÎNCADRARE**

## Nr. 4140 din 18.06.2018

Ca urmare a solicitării de emitere a acordului de mediu adresate de **S.C. BRENDO BALAST S.R.L.** cu sediul în comuna Titu, satul Sălcuţa, nr. 302, DN7, judeţul Dâmboviţa, înregistrată la APM Giurgiu cu nr. 4140/29.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.06.2018, că proiectul „Construire instalaţie mobilă de mixare a betonului de transport, amplasare container zona tehnică şi bazin decantor” propus a fi amplasat în comuna Ulmi, satul Icoana, cod poştal 087234, T35, P182, NC 31432, judeţul Giurgiu, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10b);

1. *Caracteristicile proiectului:*
2. dimensiunea şi concepţia întregului proiect

Investiţia presupune amplasarea unei staţii mobile de mixare a betonului de transport, amplasarea unui container zonă tehnică şi a unui bazin decantor.

Staţia mobilă de betoane are o productivitate de 130 mc/h. Staţia de fabricare beton este de tip semi-mobilă, cu funcţionare automată (cu excepţia încărcării agregatelor în padocuri). Staţia mobilă este compusă din:

* 4 buncăre agregate cu predozatoare în linie cu dozatoare, cu capacitatea totală de 155,0 mc;
* 2 silozuri ciment cu capacitatea de 85 tone fiecare;
* bandă alimentare malaxor;
* buncăr apă 750 litri;
* malaxor;
* sistem cântărire ciment;
* sistem cântărire agregate.

Prepararea betoanelor constă în:

* recepţia cantitativă şi calitativă a agregatelor;
* dozarea automată a agregatelor şi cimentului în funcţie de clasa de beton solicitată;
* malaxare;
* verificare de laborator;
* livrare cu autobetonieră.

Prepararea betoanelor se execută respectând următoarele etape:

* alimentarea celor 4 padocuri cu agregate naturale sortate;
* alimentarea celor 4 buncăre metalice în linie cu agregate din padocuri;
* dozarea agregatelor pe banda transportoare care este şi cântar;
* transportul cântărit este condus la skip;
* skipul urcă pe calea de rulare la cota de amplasare a mixerului unde se descarcă agregatele;
* dozarea celorlalte componente ale betonului:ciment, aditivi, apa;
* malaxarea betonului;
* descărcarea betonului în autobetoniere.

Sorturile din buncăre sunt preluate automat, prin dozatoare automate funcţie de reţeta betonului, transportate în malaxor cu ajutorul benzii transportoare. În malaxor se dozează automat funcţie de reţetă cantităţile de apă, aditivi, ciment, agregate.

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale, în special a solului, a terenurilor, a apei şi a biodiversităţii

Necesarul de apă pentru consum tehnologic va fi asigurat din acviferul freatic, respectiv din bazinul piscicol al SC AGREGATE FLORESTI SRL, prin intermediul unei staţii de pompare amplasată pe ponton.

Apa în scop potabil va fi achiziţionată din comerţ în recipiente tip PET.

1. producţia de deşeuri va fi redusă în perioada de execuţie a lucrărilor; deşeurile generate pe amplasament în timpul realizării investiţiei şi funcţionării obiectivului se vor colecta controlat, pe categorii şi vor fi gestionate de unităţi abilitate;
2. poluarea şi alte efecte nocive – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
3. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice – prin soluţiile constructive adoptate şi un management corespunzător proiectul nu va implica riscuri majore pentru mediu;
4. riscurile pentru sănătatea umană (de exemplu, din cauza contaminării apei sau a poluării atmosferice) - prin soluţiile constructive adoptate şi un management corespunzător proiectul nu va implica riscuri pentru sănătatea umană.
5. *Amplasarea proiectelor:*

2.1. utilizarea actuală şi aprobată a terenurilor – conform certificatului de urbanism emis de Primăria Ulmi, terenul pe care se va realiza investiţia este situat în intravilan;

2.2. bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia – nu este cazul;

2.3. capacitatea de absorbţie a mediului natural, acordându-se atenţie specială următoarelor zone:

1. zonele umede, zone riverane, guri ale râurilor – obiectivul este amplasat în zone umede în vecinătatea unui bazin piscicol;
2. zonele costiere şi mediu marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi forestiere;
4. rezervaţii şi parcuri naturale – obiectivul nu este amplasat în parcuri şi rezervaţii naturale;
5. zone clasificate sau protejate de dreptul naţional; zone Natura 2000 desemnate de statele membre în conformitate cu Directiva 92/43/CEE şi Directiva 2009/147/CE – nu este cazul;
6. zonele în care au existat deja cazuri de nerespectare a standardelor de calitate a mediului prevăzute în dreptul Uniunii şi relevante pentru proiect sau în care se consideră că există astfel de cazuri – nu au fost înregistrate astfel de situaţii;
7. zone cu o densitate mare a populaţiei – nu este cazul;
8. peisajele şi situri importante din punct de vedere istoric, cultural sau arheologic – nu este cazul.
9. *Tipurile şi caracteristicile impactului potenţial:*
10. importanţa şi extinderea spaţială a impactului – nu este cazul;
11. natura impactului – impactul fizic asupra mediului este redus întrucât activitatea se desfăşoară într-o zonă cu funcţiune compatibilă;
12. natura transfrontieră a impactului – nu este cazul;
13. intensitatea şi complexitatea impactului – impact relativ redus şi local;
14. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
15. debutul, durata, frecvenţa şi reversibilitatea preconizate ale impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta;
16. probabilitatea de reducere efectivă a impactului – proiect a cărui implementare va avea impact redus asupra factorilor de mediu, datorită soluţiile constructive adoptate.

II. Motivele care au stat la baza luării deciziei etapei de încadrare în procedura de evaluare adecvată - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

Pe parcursul derulării procedurii publicul interesat de proiectul propus a fost informat de către APM Giurgiu şi S.C. BRENDO BALAST S.R.L., după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **S.C. BRENDO BALAST S.R.L. -****titulară proiect**  | **Participări ale publicului în procedura derulată** |
| Solicitare acord de mediu | Afişare pe pagina web în data de 14.06.2018 | * ziarul „Jurnalul Giurgiuvean” din 15.06.2018;
* afişare la sediul Primăriei Ulmi în data de 11.06.2018.
 | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare |  |  |

**Condiţiile de realizare a proiectului:**

* ***Protecţia calităţii apelor***
* necesarul de apă pentru consum tehnologic va fi asigurat din acviferul freatic, respectiv din bazinul piscicol al SC Agregate Floreşti, prin intermediul unei staţii de pompare amplasată pe ponton;
* nu se produc evacuări de apă uzată tehnologică;
* pentru satisfacerea nevoilor igienico-sanitare este prevăzută o toaletă ecologică care va fi vidanjată periodic, pe bază de contract încheiat cu o societate autorizată;
* în perimetru nu se vor depozita carburanţi;
* alimentarea utilajelor se va face în locuri special amenajate;
* reparaţiile la utilaje se vor efectua numai în ateliere de specialitate;
* nu se vor depozita deşeuri menajere sau de orice alta natură în perimetrul staţiei de betoane
* se vor mai avea în vedere următoarele:
	+ salubrizarea şi igienizarea permanentă a amplasamentului;
	+ combaterea scurgerii de produse petroliere;
	+ depozitarea deşeurilor în zone special amenajate;
	+ amenajarea drumurilor, platformelor de lucru şi a zonelor de haldare astfel încât să limiteze la maximum eventualele surpări sau alunecări de teren.

În timpul funcţionării va fi urmărit în permanenţă procesul de producţie, astfel încât să nu apară defecţiuni şi scurgeri de carburanţi de la utilaje care să se infiltreze în sol sau să ajungă în bazinul piscicol.

Se vor respecta prevederile Legii Apelor nr. 107/1996 cu modificările şi completările ulterioare. Indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 351/2005 modificată şi completată prin H.G. nr. 783/2006, H.G. nr. 210/2007 şi H.G. nr. 1038/2010 şi cele admise de H.G. nr. 188/2002 – NTPA 002/2002, modificată şi completată prin H.G. nr. 352/2005 şi H.G. nr. 210/2007, corelat cu restricţiile impuse de operatorul care execută vidanjarea.

* ***Protecţia calităţii aerului:***
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice.

În procesul tehnologic de preparare a betoanelor, sursa de poluare a aerului este praful de ciment. Cimentul se transportă în regim închis, cu ajutorul autotransportoarelor de ciment speciale, omologate în acest sens. Descărcarea cimentului se face pneumatic, prin conductele cu care sunt dotate silozurile de ciment. Silozurile de ciment de la fabrica de betoane sunt echipate din construcţie cu filtre speciale, ce nu permit împrăştierea prafului de ciment în atmosferă.

Realizarea şi funcţionarea obiectivului se vor face cu respectarea prevederilor Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate atât în perioada de construcţie cât şi în perioada de funcţionare a obiectivului.

* ***Protecţia împotriva zgomotului şi vibraţiilor***

Se vor folosi utilaje cât mai silenţioase în vederea diminuării disturbării fonice.

Realizarea şi funcţionarea obiectivului se vor face cu respectarea prevederilor STAS 10009-88 privind protecţia împotriva zgomotului şi vibraţiilor şi Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei.

* ***Protecţia solului şi subsolului:***
* se va evitarea impurificarea solului cu produse petroliere rezultate de la utilajele şi mijloacele de transport utilizate pentru executarea lucrărilor;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate;
* depozitarea materialelor de construcţie se va face în spaţii special amenajate şi echipate corespunzător.
* ***Gestiunea deşeurilor***

În faza de realizare a investiţiei/funcţionare vor rezulta deşeuri de construcţii şi deşeuri menajere.

Zona de depozitare a deşeurilor va fi clar marcată şi semnalizată, iar recipientele (pubele, containere, etc.) vor fi inscripţionate. Deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

* se vor respecta H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României.

**Organizarea de şantier** se va realiza în interiorul amplasamentului. Perimetrul se va delimita corespunzător. Lucrările de execuţie se vor desfăşura cu personal calificat. Pentru accesul utilajelor de montaj şi echipamentului necesar realizării lucrărilor propuse se vor folosi drumurile existente.

* ***Alte condiţii***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* evitarea poluărilor accidentale cu carburanţi şi lubrifianţi; în cazul unor scurgeri accidentale se va interveni imediat prin curăţarea zonei respective;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* **la finalizarea proiectului se va anunţa Garda Naţională de Mediu Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010**:
* **la punerea în funcţiune a obiectivului se va solicita şi obţine autorizaţie de mediu în conformitate cu legislaţia de mediu în vigoare**.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ȘEF SERVICIU AVIZE,**

 **ACORDURI, AUTORIZAŢII,**

**JUR. IOANA POPESCU ING. DĂNUŢ NEGOIŢĂ**

 **ÎNTOCMIT,**

 **ING. ANTONETA RUSOVICI**

Red./1 ex.